536 Chr. Lutken. 
lignende Følelse fik sit Udtryk i den smukt udstyrede Adresse 
fra 550 Læger, som overraktes ham paa hans 80aarige Fødsels- 
dag. At talrige og høje Ordener og Udmærkelsestegn, uden- 
landske saavel som indenlandske, ere blevne ham tildelte, er 
mindre væsentligt i en berømt Videnskabsmands Liv, end at de 
videnskabelige Selskaber og Akademier, der hædrede sig selv 
og ham ved at vælge ham til Medlem, ere saa talrige, at jeg 
giver Afkald paa at opregne dem her; de strække sig fra vort 
Norden til Rom, Bukarest, Batavia, Philadelphia og Boston. Til 
Æresdoktor i Filosofien og Medicinen kreeredes han af Univer- 
sitetet i Lund 1868. Vil man regne det til en Zoologs Æres- 
bevisninger, at Dyreslægter komme til at bære hans Navn, kan 
jeg nævne Steenstrupia Forbes, en Meduse, som Steenstrup 
iagttog paa Island og beskrev i Skriftet om Generationsskiftet, 
og de to Cephalopodslægter Steenstrupiola Pfeffer og Ja- 
petella Hoyle. 
Særligt karakteristisk for Steenstrup var det, at han ikke 
alene var Zoolog og påa mangfoldige Punkter af denne Viden- 
skab kunde optræde som Specialist, naar det krævedes, men 
ogsaa var en i Mineralogi og Geologi saavel som i Botaniken 
kyndig Mand, hvis Medvirkning derfor krævedes ved mange 
Lejligheder, ikke mindst ved Universitetets naturhistoriske 
Disputatser. Han havde i sin Tid tænkt påa at udgive sine 
Oppositioner som et samlet Hefte; det vilde have haft sin store 
Interesse som et Vidnesbyrd om hans Indflydelse paa Tidens 
videnskabelige Liv; men denne Tanke blev ikke realiseret. 
En Side af Steenstrups mere almindelige Virksomhed bør 
endnu berøres; de første Aar af hans Professorat medførte, 
som. allerede nævnt, flere Reformer i vort lærde Skolevæsen og 
deriblandt ogsaa den, at Naturhistorien, som tidligere næsten 
ikke existerede i Skolernes Undervisningsplan, nu traadte ind i 
denne, rigtignok med meget beskedne Fordringer, men dog som 
et i Principet med de andre ligeberettiget Fag. Intet kunde være 
rimeligere, end at Ministeriet og Undervisningsinspektøren 
16 
